चुनाव से पहले सोशल मीडिया पर सियासी दंगल शुरू
राज्यमें विधानसभा चुनाव में बेशक एक साल बाकी है लेकिन राजनीतिक दलों ने जनता में अपनी पैठ बनाने के लिए सोशल मीडिया पर जमकर प्रचार शुरू कर दिया है।
व्हाट्सएप, फेसबुक से लेकर गूगल प्लस में राजनीतिक दल अपनी नीतियों का प्रचार करने के साथ विरोधियों पर जमकर हमले बोल रहे हैं। इसमें सबसे आगे आम आदमी पार्टी के वर्कर और समर्थक हैं। कांग्रेस भी सक्रिय हो गई है। विरोधियों के सोशल मीडिया में एक्टिव होते ही भाजपा ने भी पोस्टर वार शुरू किया है। शिअद काफी पीछे है।
आपने हायर किए नए गीतकार:आम आदमीपार्टी ने पंजाब के वोटरों की नब्ज को पहचानते हुए कई नए गीतकारों को हायर किया है। वे फेसबुक, व्हाट्सएप में केंद्र की भाजपा सरकार और राज्य की अकाली सरकार पर लगातार हमले कर रहे हैं। कई पुराने पंजाबी गीतों की धुनों पर पंजाब के ज्वलंत मुद्दों को उठाने वाले गाने बनाए गए हैं। इनमें डेरा मुखी को माफी देने, गुरु ग्रंथ साहिब की बेअदबी करने, पुलिस फायरिंग, किसानों की खुदकुशी करने नकली कीटनाशकों के मुद्दे को जोर-शोर से उठाया गया है। वीडियो सॉन्ग बनाकर इन्हें फेसबुक, व्हाट्सएप पर शेयर किया जा रहा है। रंजीत सिंह नाम के गायक ने नशे के मुद्दे पर कड़े प्रहार किए हैं। सांसद भगवंत मान के साथ पंजाब के मशहूर गायक जस्सी जसराज ने फेसबुक पर बादलों की बस के कारण जान गंवाने वाले मृतकों के परिवारों के साथ दुख साझा किया है।
सदीकके सहारे कांग्रेस
कांग्रेसने गायक मोहम्मद सदीक के जरिये पंजाब सरकार पर गीतों से हमला बोल रखा है। कांग्रेस की विभिन्न रैलियों में सदीक की तरफ से कांग्रेस के पक्ष में गाए गीतों को कांग्रेसी वर्कर शेयर कर रहे हैं। वहीं, कांग्रेस बादलों के साथ मोदी पर तीखे हमले करते कार्टून भी शेयर कर रही है।
शिअद की बजाय केंद्र को प्रचारित कर रही प्रदेश भाजपा
फेसबुकपर भाजपा के कई नेता सक्रिय हैं लेकिन वह राज्य सरकार की गतिविधियों को प्रचारित करने की बजाय मोदी सरकार की नीतियों का प्रचार अधिक करते हैं। पंजाब में भाजपा और शिअद के बीच संबंध ज्यादा अच्छे नहीं होने और भाजपा को अकाली दल की तरफ से विकास योजनाओं में ज्यादा शामिल नहीं करने पर भी सोशल मीडिया में वे प्रदेश सरकार को नजरअंदाज कर रहे हैं। यही स्थिति शिअद के साथ है। शिअद का वोट बैंक ग्रामीण क्षेत्र में अधिक है, जहां अभी शहरों के मुकाबले सोशल मीडिया का क्रेज कम है। शिअद ज्यादा एक्टिव नहीं है।
आईटी विंग काम में जुटा
^भाजपाका हर वर्कर सोशल मीडिया में सक्रिय है, जो पार्टी की नीतियों का प्रचार जोर-शोर से कर रहा है। भाजपा का बाकायदा आईटी विंग है, जो प्रदेश जिला स्तर पर काम करता है। सुनीलसिंगला, भाजपा प्रदेश मीडिया प्रभारी
प्रदेश कांग्रेस का प्रचार
^कांग्रेसअभी कुछ दलों के मुकाबले सोशल मीडिया में ज्यादा एक्टिव नहीं है लेकिन अब फेसबुक, व्हाट्सएप के साथ अन्य सोशल साइट्स पर प्रदेश कांग्रेस को सक्रिय किया जा रहा है। अंबिकासोनी, संयोजक, विधानसभा चुनाव प्रचार कमेटी
सिर्फ वैचारिक मुद्दों को कर रहे शेयर
^आपवर्कर बेशक सरकार की नीतियों को लेकर वीडियो वाल शेयर करते हैं। ये उनके व्यक्तिगत विचार हो सकते हैं। आप की तरफ से कुछ मुद्दों पर सिर्फ वैचारिक प्रचार किया जाता है, जिसे अधिकृत फेसबुक वेबसाइट पर डाला जाता है। संजयसिंह, प्रदेश संयोजक, आम आदमी पार्टी
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva awa_Deva awa_Deva hin_Deva hin_Deva hin_Deva